b'\n_START_ARTICLE_\nIsoleijonankita\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nIsoleijonankita kasvaa 30\xe2\x80\x9370 senttimetri\xc3\xa4 korkeaksi. Sen varsi on pysty ja kalju tai nystykarvainen. Lehdet ovat ehyet, soikean-puikeat ja suippotyviset, lehtiasento on vastakkainen tai kierteinen. _NEWLINE_Isoleijonankidan kukinto on monikukkainen terttu ja yksitt\xc3\xa4iset kukat ovat suuret. Teri\xc3\xb6t voivat olla v\xc3\xa4rilt\xc3\xa4\xc3\xa4n purppuranpunaiset, vaaleanpunaiset, keltaiset, oranssit tai valkoiset. _NEWLINE_Hedelm\xc3\xa4n\xc3\xa4 on 10\xe2\x80\x9314 millimetri\xc3\xa4 pitk\xc3\xa4 kota, joka on nystykarvainen ja k\xc3\xa4rjest\xc3\xa4 avautuva.'